***The Weinstein Company*** (saīsināti **TWC**) bija ASV neatkarīgā kinostudija, ko 2005. gadā Ņujorkā dibināja Bobs un Hārvijs Vainstīni. TWC bija viena no lielākajām mazajām kinostudijām Ziemeļamerikā pirms Hārvija Vainstīna atlaišanas no studijas pēc viņam izvirzītajām apsūdzībām par seksuālu uzmākšanos un vardarbību. Dēļ finansiālajām problēmām, kas radās apsūdzību rezultātā, 2018. gada februārī studija paziņoja par bankrotu, un neatkarīgā studija *Lantern Entertainment* iegādājās lielāko daļu no studijas filmu bibliotēkas, kā arī tās aktīvus. Dibinātājam un izpilddirektoram Bobam Vainstīnam iepriekš piederēja tikai neliela uzņēmuma daļa.

Kinostudija atlaida vienu no tās dibinātājiem un izpilddirektoriem Hārviju Vainstīnu 2017. gada oktobrī pēc tam, kad vairāk nekā 100 sieviešu apsūdzēja viņu par seksuālu uzmākšanos, uzbrukumiem vai izvarošanu.

2018. gada 26. februārī kinostudija *The Weinstein Company* paziņoja, ka pasludinās bankrotu pēc vienošanās ar investoru grupu veidojot izsoli, ko vadīja Marija Kontrerasa-Svīta. TWC valde un investoru grupa 2018. gada 1. martā apstiprināja, ka ir vienojušies par darījumu, kurā TWC pārdos visus savus aktīvus par 500 miljoniem ASV dolāru. 2018. gada 6. martā pārdošanas darījums atcēlās, kad atklājās studijas parāds 50 miljonu ASV dolāru apmērā. Kinostudija 2018. gada 19. martā saskaņā ASV likumiem iesniedza bankrota pieteikumu. 2018. gada 1. maijā *Lantern Capital* kļuva par studijas bankrota izsoles uzvarētāju.

Vēsture
-------

### Pirmsākumi

Kinostudija *The Weinstein Company* savu darbību uzsāka 2005. gada 15. martā pēc tam, kad Hārvijs un Bobs Vainstīni pameta kompāniju *Miramax Films*, kuru viņi līdzdibināja 1979. gadā. Viņi saglabāja *Dimension Films* īpašumtiesības. Kinostudijas pirmās filmas 2005. gadā bija dramatiskais trilleris "No sliedēm" (lomās Dženifere Anistone, Vinsents Kasels un Klaivs Ouens), neparastā komēdijdrāma *Transamerica* (galvenajā lomā Felisitija Hafmena), datoranimācijas ģimenes filma "Sarkangalvītes jaunie piedzīvojumi", Otrā pasaules kara laika komēdijdrāma *Mrs Henderson Presents* (lomās Džūdija Denča un Bobs Hoskinss) un komēdija "Matadors" (lomās Pīrss Brosnans un Gregs Kinīrs).

2006. gada februārī TWC paziņoja par izplatīšanas līgumu ar *Metro-Goldwyn-Mayer*. MGM izplatīja studijas filmas vietējos kinoteātros, savukārt TWC saglabāja ilgtermiņa īpašumtiesības uz savu produktu. 2006. gada 13. jūlijā Vainstīni un Roberts Džonsons paziņoja par kopuzņēmuma studijas izveidi ar nosaukumu *Our Stories Films*, kas izplatīs afroamerikāņu filmas. 2006. gada augusta beigās tika paziņots, ka TWC un līdzinvestori *Hubbard Media Group* iegādājās uz mākslu vērstu kabeļtelevīzijas kanālu *Ovation TV*. 2006. gada novembrī TWC paziņoja par trīs gadu līgumu ar *Blockbuster Video*, lai piešķirtu video nomas uzņēmumam ekskluzīvas tiesības uz nomu, sākot no 2007. gada 1. janvāri. Tomēr saskaņā ar ASV autortiesību likumu arī citi nomas uzņēmumi var iznomāt mazumtirdzniecībā iegādātās kinostudijas filmu kopijas.

Studija sadarbībā ar *Miramax* ir līdzproducents televīzijas kanāla *Lifetime* realitātes seriālam *Project Runway*, kura pirmās piecas sezonas pārraidīja kanāls *Bravo*. Seriāls 2007. gadā ieguva Pībodija balvu.

2007. gada 23. maijā *The Weinstein Company* paziņoja par trīs jaunu video zīmolu izveidi: *The Miriam Collection*, *Kaleidoscope TWC* un *Dimension Extreme*.

2008. gada 8. februārī TWC izveidoja izplatītāju *Third Rail Releasing*, lai veidotu filmas, kas galvenokārt paredzētas mājas video tirgum. 2008. gada 25. septembrī TWC beidza savu trīs gadu izplatīšanas līgumu ar MGM trīs mēnešus pirms beigu datuma, kas bija 31. decembris. Tas notika daļēji tāpēc, ka TWC bija noslēdzis televīzijas pārraides līgumu ar *Showtime*, to nesaskaņojot ar MGM. Kā rezultātā TWC sedza mārketinga un drukāto izdevumu izmaksas, savukārt MGM saņēma izplatīšanas maksu par teātru rezervēšanu.

### Finanšu pārstrukturēšana

2009. gada jūnijā *The Weinstein Company* paziņoja par finanšu konsultanta nolīgšanu, lai pārstrukturētu uzņēmuma finanses. Sākot ar 2009. gada jūlija kinostudija atlaida no darba daudzus darbiniekus un pārcēla uz vēlāku laiku dažu filmu pirmizrāžu datumus. 2009. gada 14. septembrī TWC pārdeva savas daļas no *Genius Products*, kas no 2006. līdz 2009. gadam bija TWC mājas video izplatītājs. *Genius* paziņoja par aiziešanu no mājas video izplatīšanas biznesa, un *Genius* izplatītās DVD tiesības pārdeva uzņēmumam *Vivendi Entertainment*. TWC noslēdza vienošanos ar *Vivendi*. Tajā pašā gadā tas ieguva Pībodija balvu par seriālu *The No. 1 Ladies' Detective Agency*.

2010. gada janvārī pēc filmas "Deviņi" kases neveiksmes TWC paziņoja par vairākām atlaišanām uzņēmumā. 2010. gada 21. februārī *The Weinstein Company* noslēdza darījumu ar *Sony Pictures Home Entertainment*, par DVD izdošanu, izmantojot *Sony Pictures Worldwide Acquisitions Group*. Bobs un Hārvijs Vainstīni 2010. gadā neveiksmīgi mēģināja atpirkt *Miramax* no *Disney*.

Īpašumtiesības uz TWC filmu bibliotēku, kas tajā brīdī sastāvēja no 200 nosaukumiem, 2010. gadā tika pārdotas *Goldman Sachs* un *Assured Guaranty*. Pārdošana izglāba TWC no bankrota, un *Goldman Sachs* bibliotēkas daļu 2015. gadā iegādājās *AMC Networks*. Saskaņā ar *Deadline Hollywood* teikto: "Bibliotēka atgriezīsies pašas Vainstīnu kompānijas rīcībā, kad attiecīgās filmas būs nomaksājušas atlikušo parādu."

2011. gada 4. janvārī *The Weinstein Company* piekrita iegādāties 25% *Starz Media* akciju. Tādēļ *Starz Media* meitasuzņēmums *Anchor Bay Entertainment* kļuva par mājas video izplatītāju visām TWC filmām. 2011. gada 3. februārī Vainstīni no savas bijušās mātes kompānijas *Disney* ieguva 75 miljonu dolāru lielu naudas balvu, tādējādi uzlabojot kinostudijas reitingus. Kā rezultātā *Disney* atdeva savus 50% no *Project Runway* akcijām un samazināja savu daļu četrās kopīgi piederošajās filmās, tostarp "Šausmenīte" un "Spiegu bērni", no 50% uz 5%. 2011. gada 27. februārī TWC izplatītā filma "Karaļa runa" atnesa kinostudijai pirmo ASV Kinoakadēmijas balvu kā labākā filma 83. Kinoakadēmijas balvu pasniegšanas ceremonijā, iepriekšējā filma, par ko brāļi saņēma Kinoakadēmijas balvu bija filma "Čikāga", kas balvu saņēma 2002. gadā, kad Bobs un Hārvijs Vainstīni strādājā kinostudijā *Miramax*, ko pārvaldīja toreizējais studijas īpašnieks *Disney*. TWC iepriekšējās labākās filmas nominācijas bija 2008. gada "Lasītājs" un 2009. gada "Bēdīgi slavenie mēgļi", kas bija pēdējā kopražojuma filma ar *Universal Pictures* un *A Band Apart*. 2011. gada martā uzņēmums izveidoja videospēļu nodaļu *TWC Games*. *TWC Games* izveidoja stratēģisku konsultāciju uzņēmumu ar videospēļu ražošanas uzņēmumu *Beefy Media*, lai veicinātu attiecības ar izdevējiem un veidotu augstas kvalitātes spēles.

2012. gada 26. februārī pēc tam, kad TWC iegādājās tiesības izdot Mišela Hazanaviča filmu "Mākslinieks" Amerikas Savienotajās Valstīs, kas Kannu kinofestivālā saņēma prestižo labākā aktiera balvu (Žans Dižardēns), "Mākslinieks" ieguva piecas Kinoakadēmijas balvas, tostarp kā labākā filma. Šis bija otrais "Oskars" pēc kārtas labākās filmas, kategorijā, kas piešķirts kinostudijai *The Weinstein Company*. Pēdējā mazā kinostudija, kas divas reizes pēc kārtas ieguva Kinoakadēmijas balvu kā labākā filma, bija *Orion Pictures* par filmām "Dejas ar vilkiem" 1990. gadā un "Jēru klusēšana" 1991. gadā.

TWC izplatīja filmas vairākos formātos (tostarp video pēc pieprasījuma), izmantojot savu zīmolu *Radius-TWC*. 2013. gada septembrī Bobs un Hārvijs Vainstīni atklāja zīmolu *TWC-Dimension*, lai izplatītu abpusēji interesējošus projektus.

2013. gada 4. novembrī TWC paziņoja, ka no uzņēmuma *Endemol* ir ieguvusi Lielbritānijas drāmas seriāla *Peaky Blinders* izplatīšanas tiesības ASV.

2013. gada decembrī *Miramax* un TWC noslēdza 20 gadu sadarbības līgumu, lai izstrādātu un ražotu filmas, televīzijas seriālus un skatuves priekšnesumus. Darījums ļautu Vainstīniem izmantot *Miramax* 700 filmu bibliotēku. Filmu "Krāpnieki" (*Rounders*) un "Iemīlējies Šekspīrs" turpinājumi bija starp filmām, kas tika izstrādātas saskaņā ar šo jauno darījumu, kā arī tika plānoti seriāli, kas balstīti uz filmu "Krietnais Vils Hantings" un "Nemodiniet gulošu suni" (*Flirting with Disaster*) motīviem. Citi kinostudijas plāni bija adaptēt Stīvena Kolberta sarakstīto scenāriju filmai *The Alibi* un Lizas Džensenas romānu *The 9th Life of Louis Drax*, izvēloties Entoniju Mingelu un Sidniju Polaku par režisoriem. *Miramax* nodrošinās finansējumu un veiks starptautisko pārdošanu, savukārt *The Weinstein Company* izstrādātu projektus un izplatītu filmas vietējā tirgū.

2014. gada maijā kinostudija noslēdza vairāku filmu piecu gadu finansēšanas līgumu ar *Worldview Entertainment*. Tomēr *Worldview* finansēja tikai perioda drāmu *Tulip Fever*, jo finansiālās grūtības uzņēmumam radās pēc izpilddirektora Kristofera Vudro aiziešanas.

2015. gada aprīlī uzņēmums *The Weinstein Company* uzsāka darījumu par televīzijas nodaļas pārdošanu Lielbritānijas tīklam ITV par 950 miljoniem ASV dolāru, darījums noslēgts maijā. Tajā pašā gadā uzņēmums paziņoja, ka komēdijdrāmas "Šefs Ādams Džons" slikto kases ienākumu rezultātā tiks atlaisti aptuveni 40—50 darbinieki. Neilgi pēc tam TWC paziņoja, ka vairs neizdos plānotās 18 filmas gadā; tā vietā uzņēmums izdos apmēram 8—10 filmas gadā.

2015. gada jūlijā TWC izpilddirektors un prezidents Deivids Glasers uzteica darbu, bet pēc tam septembrī viņš atsāka pildīt savus pienākumus, plānojot darboties amatā līdz 2018. gadam. Hārvijs Vainstīns pauda interesi par *Miramax* atpirkšanu un abu uzņēmumu filmu un televīzijas bibliotēku apvienošanu, kad tā jūlijā nonāca pārdošanā. 2016. gada februārī TWC nolēma pārdot savu filmu bibliotēku ar 520 nosaukumiem, kā arī lielāko daļu no savas televīzijas nodaļas un vēlāk parakstīja līgumu ar investīciju bankām *Moelis & Co* un *Thomas Dey's ACF Investment Bank*, lai veiktu televīzijas pārdošanu, kas tika atsākta deviņus mēnešus pēc neveiksmīgajām sarunām ar ITV, meklējot stratēģiskos investorus. Tikmēr martā *Miramax* iegādājās *BeIN Media Group*, tomēr vēlāk jūlija Vainstīns intervijā teica, ka pat pēc *BeIN* iegādes, viņš joprojām ir ieinteresēts apvienot TWC ar *Miramax* un apvienot abu uzņēmumu bibliotēkas, lai izveidotu lielāku filmu bibliotēku. 2016. gada jūnijā Džeimss Dolans izstājās no TWC direktoru padomes, un viņa vietā stājās riska ieguldījumu fondu miljardieris un Milvoki "Bucks" līdzīpašnieks Marks Lasrijs. Vēlāk, 1. augustā, *Opus Bank* mediju un izklaides banku nodaļa finansēja 400 miljonu ASV dolāru kredītlīniju priekš TWC.

2017. gada 18. augustā TWC atklāja *Mizchief*, filmu zīmolu, kas nodarbojas ar animācijas filmu producēšanu. Kad Hārvijs Vainstīns, TWC līdzdibinātājs, skaidroja *Mizchief* vārda izcelsmi, viņš teica, ka tas ir balstīts uz to, kā viens no viņa bērniem izrunāja vārdu *Mischief*. Pirmā filma, kas tika izdota zem šī zīmola, bija Francijas un Kanādas datoranimācijas filma "Balerīna", kam pirmizrāde notika 2017. gada 25. augustā.

### Hārvija Vainstīna apsūdzības par seksuālu izmantošanu

2017. gada 5. oktobrī *The The New York Times* ziņoja, ka desmitiem sieviešu, tostarp vairāk nekā 60 sieviešu kinoindustrijā, apsūdzēja Hārviju Vainstīnu par seksuālu uzmākšanos, seksuālo vardarbību vai izvarošanu.

6. oktobrī pēc apsūdzību publicēšanas no amata atkāpās trīs no deviņiem uzņēmuma direktoru padomes locekļiem (ieskaitot Lasriju). Hārvijs Vainstīns paziņoja, ka dosies nenoteikta laika atvaļinājumā. 7. oktobrī Pols Tudors Džonss kļuva par ceturto uzņēmuma direktoru padomes locekli, kas atkāpās no amata.

8. oktobrī TWC paziņoja, ka Vainstīns ir atlaists. Drīz pēc tam TWC vadītāji paziņoja, ka Hārvijs Vainstīns nesaņems atlīdzību par gaidāmajām filmu pirmizrādēm, un tā iespējams apsvērs kinostudijas pārdēvēšanu. 12. oktobrī no kinostudijas atkāpās arī direktoru padomes loceklis Ričards Kēnigsbergs, kurš bija viens no četriem, kas parakstīja direktoru padomes paziņojumu, kurā aizstāvēja Vainstīnu.

### Pārdošanas centieni un bankrots

Bobs Vainstīns 13. oktobrī paziņoja, ka plašsaziņas līdzekļu ziņojumi, ka viņa brāļa seksuālās uzvedības skandāls licis kinostudijai apsvērt vai nu pārdošanu, vai darbības pārtraukšanu, ir neprecīzi. Bobs izplatīja e-pastā nosūtītu paziņojumu, apgalvojot, ka "mūsu bankas, partneri un akcionāri pilnībā atbalsta mūsu kinostudiju, un tā nav patiesība, ka kinostudija vai valde pēta uzņēmuma pārdošanu vai slēgšanu" un ka "uzņēmējdarbība turpinās kā parasti, uzņēmumam virzoties uz priekšu". Tam iebilda TWC prezidents un izpilddirektors Deivids Glasers un uzņēmuma investora *Goldman Sachs* pārstāvis. Glasers un pārējie divi uzņēmuma direktoru padomes locekļi arī nepievienojās Bobam, parakstot šo paziņojumu.

17. oktobrī seriāla "Migla" (*The Mist*) producente Amanda Sīgela apsūdzēja Bobu Vainstīnu par seksuālu uzmākšanos. Viņa advokāts Bērts Fīldss apsūdzības noraidīja.

*Reuters* 2017. gada 16. oktobrī ziņoja, ka TWC ir uzsākusi sarunas ar privātā kapitāla uzņēmumu *Colony Capital* par savu aktīvu pārdošanu. 2017. gada 7. novembrī *Colony Capital* atteicās no *The Weinstein Company* iegādes. Citas personas un uzņēmumi, kas bija izteikuši interesi par TWC iegādi, bija reperis *Jay-Z*, *Yucaipa Companies*, *Viacom*, *Lionsgate* (pašreizējais TWC un *Miramax* mājas video izplatītājs, kas 2021. gada jūlijā pabeidza darījumu par 20% *Spyglass Media Group* akciju iegādi, tostarp *The Weinstein Company* filmām), *Metro-Goldwyn-Mayer* (bijušais TWC izplatītājs ASV kinoteātros), *A&E Networks*, Mazo uzņēmumu administrācijas administratore Marija Kontrerasa-Svīta, *Killer Content*, *Shamrock Holdings*, *Vine Alternative Investments*, *Anchorage Capital Group*, *MSD Capital*, *beIN Media Group* (pašreizējais *Miramax* īpašnieks), *Sony Pictures Television* un *Versa*. Kontrerasa-Svīta ierosināja pārvērst TWC par studiju, ko vada sievietes, savukārt *Killer Content* ziedotu studijas peļņu uzbrukuma upuriem. Ja kāds iegūtu *The Weinstein Company*, studija mainītu savu nosaukumu, un Bobs Vainstīns piekrita pamest kinostudiju; bija paredzēts, ka viņš saglabās *Dimension Films* zīmolu. Visām ieinteresētajām pusēm savi pirmās kārtas piedāvājumi bija jāiesniedz līdz 2017. gada 20. decembrim. 2018. gada 4. janvārī uzņēmums *The Weinstein Company* samazināja pircēju sarakstu līdz sešiem ar pārdošanas cena mazāku par 500 miljoniem ASV dolāru. Studijas īpašnieki no tās pārdošanas nesaņemtu nekādus ienākumus.

2017. gada 8. novembrī kinostudijai *The Weinstein Company* bija parādi 520 miljonu ASV dolāru apmērā, tostarp 220 miljoni ASV dolāru no filmu un televīzijas kredīta līdzekļiem, 150 miljoni ASV dolāru no ražošanas aizdevumiem, 50 miljoni ASV dolāru uzņēmumu parādi un 100 miljoni ASV dolāru parādi aktieriem. Studija paredzēja atrast pircēju, nepasludinot 11. nodaļas bankrotu, pretēji vairumam ieinteresēto pušu cerībām. Pēc tam, kad jebkādas vienošanās vairs nebija iespējamas, kinostudija paziņoja, ka iesniegs bankrota pieteikumu. Tomēr turpinot sarunas, kurās lielu loma bija Ņujorkas ģenerālprokuroram Ērikam Šnaidermanam, TWC padome panāca vienošanos, kurā tā pārdeva visus savus aktīvus par 500 miljoniem ASV dolāru; pēc pārdošanas pabeigšanas kinostudija tika pārdēvēta un ieguva jaunu direktoru padomi, kurā lielākā daļa bija sievietes. Tomēr vēlāk, kad atklājās papildu parādi 50 miljonu dolāru apmērā, darījums tika atcelts.

Lai piesaistītu līdzekļus, TWC pārdeva *Warner Bros.* tiesības uz trim savām filmām "Lācēna Padingtona piedzīvojumi 2", *In the Heights* un *The Six Billion Dollar Man*. 2018. gada 19. janvārī TWC uz nenoteiktu laiku atlika dažu savu filmu un gaidāmo projektu iznākšanu (piem. "Kariņš ar opi", "Pilnīgi nesaderīgi" (*Upside*), "Marija Magdalēna" (*Mary Magdalene*) un *Scream*). *STX Entertainment* vēlāk ieguva filmas *The Upside* izplatīšanas tiesības, filma *Scream* tika pārdota *Paramount Pictures* , bet "Marija Magdalēna" — pārdota *IFC Films*.

Līdz 2018. gada februārim vairāki uzņēmumi bija iesūdzējuši tiesā TWC, tostarp *American Express* (1,4 miljoni ASV dolāru), šokolādes ražotājs *Lindt & Sprüngli* (133 333 ASV dolāri), un Kanādas filmu izplatītājs *Entertainment One* (7,2 miljoni ASV dolāru par filmu "Lācēna Padingtona piedzīvojumi 2"). 2018. gada martā, neilgi pēc tam, kad studija iesniedza 11. nodaļas aizsardzību, Delavēras bankrota tiesa publicēja 394 lappušu garu sarakstu ar kreditoriem, kas bija parādā TWC; tostarp rokmūziķa Deivida Bovija, kinorežisora Maikla Beja un bijušā ASV prezidenta meitas Malijas Obamas īpašumi. Vairākas Krievijas studijas, tostarp *Central Partnership*, *Paradiz and Volga*, un Timura Bekmambetova *Bazelevs Company*, arī bija parādā studijai naudu. 2019. gada janvārī *Lantern Entertainment* paziņoja, ka tā nav atbildīga par TWC nesamaksātajiem parādiem.

2018. gada 19. martā uzņēmums *The Weinstein Company* paziņoja, ka ir bankrotējis un apsver izteikt 310 miljonu ASV dolāru pirmstiesas piedāvājumu uzņēmumam *Lantern Capital*. Kinostudijas bankrota izsole sākās 2018. gada 4. maijā. Divdesmit trīs pretendenti izrādīja interesi iegādāties noteiktus aktīvus no studijas. 27. aprīlī *Miramax* un *Lantern* kļuva par līderiem kinostudijas bankrota izsolē.

2018. gada jūnijā *Lantern* samazināja iegādes cenu līdz 287 miljoniem ASV dolāru. 2018. gada jūlijā vairāki aktieri, režisori, producenti un rakstnieki protestēja pret *Lantern* darījumu, lūdzot ASV Bankrota tiesas tiesnesim neapstiprināt TWC aktīvu iegādes cenu, vispirms neiegūstot maksājuma garantiju kreditoriem, kuriem studija joprojām ir parādā.

2018. gada 16. jūlijā TWC aktīvi tika pārdoti Dalasas akciju sabiedrībai *Lantern Capital Partners* par 289 miljoniem ASV dolāru. Jaunizveidotā studija *Lantern Entertainment* pārņēma tiesības uz TWC 277 filmu bibliotēku. Līdzpriekšsēdētāji Endijs Mičels un Milošs Brajovičs pārņēma vadību par uzņēmumu, kurā darbinieku skaits pēc masveida atlaišanas bija samazinājies līdz 50 no 170. Bija paredzēts, ka filmu eksperti palīdzēs līdzpriekšsēdētājiem nolīgt pieredzējušu kinostudijas izpilddirektoru.

2018. gada 11. jūlijā *Netflix* pārtrauca izplatīšanas līgumu ar *The Weinstein Company* un vairs nesadarbosies ar studiju. Tas ietekmēja MTV seriāla *Scream* trešās sezonas izlaišanas grafiku, ko veido *Dimension Television* un starptautiski izplata *Netflix Original*. 2019. gada 24. jūnijā tika paziņots, ka seriāls *Scream* pirms trešās sezonas pirmizrādes tiks pārcelts uz VH1. Trešās sezonas pirmizrāde notika 2019. gada 8. jūlijā. Divi citi Vainstīnu izplatītie seriāli, *Peaky Blinders* un *Spy Kids: Mission Critical*, paliks pieejami straumēšanai. Tika ziņots, ka 2019. gada februārī *Lantern* panāca izlīgumu ar *The Walt Disney Company* par vairākām filmām, kuras *Lantern* neieguva (tostarp "Kliedziens 4" (*Scream 4*) un "Matadors"). 2019. gada jūlijā *Spyglass* nokārtoja divas prasības, tostarp 11 miljonus ASV dolāru *Viacom* prasību saistībā ar televīzijas seriālu *Scream* un filmu "Grēku pilsēta: Liktenīgā sieviete", kuru *Lantern* neieguva.

### *Lantern Entertainment*

Pēc visu aktīvu pārdošanas *Lantern Capital* meitasuzņēmumam *Lantern Entertainment* 2018. gada 16. jūlijā kinostudija *The Weinstein Company* un tās mājaslapa tika pilnībā slēgtas. 2018. gada novembrī *Lantern* par 6,1 miljonu ASV dolāru ieguva pilnīgu kontroli pār trim Kventina Tarantīno filmām, kuras sākotnēji izlaida *The Weinstein Company*. 2018. gada 31. jūlijā *Lantern Entertainment* parakstīja izplatīšanas līgumu ar *Lionsgate* par *The Weinstein Company* filmu bibliotēku.

2019. gada 13. martā Gērijs Bārbers un *Lantern Entertainment* kopā ar citiem investoriem, tostarp *Lionsgate* un *WarnerMedia* / AT&T, atjaunoja *Spyglass Media Group*. *Lantern* veica lielāko ieguldījumu, tostarp ieguldot savu filmu bibliotēku *Spyglass*. 2020. gada martā federālais tiesnesis nolēma, ka *Spyglass* nav atbildīgs ne par vienu no TWC izmaksājamiem honorāriem.

2021. gada jūlijā *Spyglass* pārdeva lielāko daļu no *The Weinstein Company* filmu bibliotēkas *Lionsgate*.

Ienesīgākās filmas
------------------

Ienesīgākās filmas| Vieta | Filma | Gads | Iekšzemes bruto (ASV dolāri) | Piezīmes |
| --- | --- | --- | --- | --- |
| 1 | "Atsvabinātais Džango" | 2012. gads | $162 805 434 | izdots kopīgi ar *Columbia Pictures*. |
| 2 | "Karaļa runa" | 2010. gads | $138 797 449 |  |
| 3 | "Optimista stāsts" | 2012. gads | $132 092 958 |  |
| 4 | "Bēdīgi slavenie mērgļi" | 2009. gads | $120 540 719 | izdots kopīgi ar *Universal Pictures*. |
| 5 | "Sulainis" (*Butler*) | 2013. gads | $116 632 095 |  |
| 6 | "Imitācijas spēle" | 2014. gads | $91 125 683 |  |
| 7 | "Šausmenīte 4" (*Scary Movie 4*) | 2006. gads | $90 710 620 | izlaists ar zīmolu *Dimension Films*, starptautiski izdots kopā ar *Buena Vista Pictures*. |
| 8 | "Lācēna Padingtona piedzīvojumi" | 2015. gads | $76 223 578 |  |
| 9 | "1408" | 2007. gads | $71 985 628 | izlaists ar zīmolu *Dimension Films* kopā ar *Metro-Goldwyn-Mayer*. |
| 10 | *Halloween* | 2007. gads | $58 272 029 |  |

Atsauces
--------

1. ↑  «Harvey Weinstein's NYC Office Cleared Out, Report Says». Arhivēts no oriģināla, laiks: 2018. gada 20. jūnijs. Skatīts: 2018. gada 20. jūnijs.
2. 1 2 3  Brooks Barnes. «Weinstein Co. Will File for Bankruptcy After Deal Talks Collapse». *The New York Times*, 2018. gada 26. februāris. Skatīts: 2018. gada 26. februāris.
3. ↑  «Distributor report cards». *Film Journal*. Skatīts: 2014. gada 28. jūlijs.
4. ↑  Megan Twohey. «Harvey Weinstein Is Fired After Sexual Harassment Reports». *The New York Times*, 2017. gada 8. oktobris. Skatīts: 2017. gada 9. oktobris.
5. ↑  Brooks Barnes. «Harvey Weinstein, Fired on Oct. 8, Resigns from Company's Board», 2017. gada 17. oktobris. Skatīts: 2017. gada 24. oktobris.
6. ↑  Spencer Perry. «The Weinstein Company to Declare Bankruptcy After Sale Talks Fail». *ComingSoon.net*, 2018. gada 26. februāris. Skatīts: 2018. gada 27. februāris.
7. 1 2  Ryan Faughnder. «Former Obama administration official has reached a deal to buy Weinstein Co. assets». *Los Angeles Times*, 2018. gada 1. marts. Skatīts: 2018. gada 2. marts.
8. 1 2  Dawn Chmielewski. «TWC Board, New York AG Confirm Maria Contreras-Sweet Group Has Acquired Weinstein Company Assets». *Deadline Hollywood*, 2018. gada 2. marts. Skatīts: 2018. gada 2. marts.
9. ↑  Brooke Barnes. «Planned Sale of the Weinstein Company Collapses Again». *The New York Times*, 2018. gada 6. marts. Skatīts: 2018. gada 21. marts.
10. ↑  «Weinstein Company files for bankruptcy». *BBC News*. 2018. gada 20. marts. Skatīts: 2018. gada 20. marts.
11. ↑  Dawn Chmielewski. «Weinstein Company Declares Lantern Capital The Winner Of Bankruptcy Auction, Rival Bidder Responds». *Deadline Hollywood*, 2018. gada 1. maijs. Skatīts: 2018. gada 6. maijs.
12. ↑  «C21Media». Arhivēts no oriģināla, laiks: 2022. gada 3. oktobrī. Skatīts: 2015. gada 17. jūnijs.
13. ↑  "Meg James. «Family, Weinstein Buy Arts Channel». *Los Angeles Times*, 2006. gada 13. jūlijs.
14. ↑  «How The Weinstein Company ruined Home Entertainment – /FILM». Arhivēts no oriģināla, laiks: 2009. gada 17. martā. Skatīts: 2006. gada 17. novembris.
15. ↑  «The Weinstein Company Focuses On Direct-To-Video Business With The Launch Of Three Dynamic New Labels Including : "THE MIRIAM COLLECTION," to Restore and Release Classics, Contemporary Classics and Notable Foreign Films "KALEIDOSCOPE TWC" to Release Quality Family Programming AND "DIMENSION EXTREME" to Release Provocative and Edgy Genre Films». Genius Products. Arhivēts no oriģināla, laiks: 2007. gada 28. septembrī. Skatīts: 2021. gada 18. novembrī.
16. ↑  Pamela McClintock. «Weinstein Co. MGM cut short deal». *Variety*. Skatīts: 2015. gada 24. novembris.
17. ↑  Nikki Finke. «The Weinstein Company To Restructure». Deadlinehollywooddaily.com, 2009. gada 5. jūnijs. Skatīts: 2011. gada 16. marts.
18. ↑  Nikki Finke. «Unhappy 'Halloween': Weinstein Co Layoffs». *Deadline Hollywood*. Skatīts: 2011. gada 16. marts.
19. ↑  Nikki Finke. «Tom Ortenberg Exits The Weinstein Co –». *Deadline Hollywood*, 2009. gada 25. septembris. Skatīts: 2011. gada 16. marts.
20. ↑  Chakradhar Adusumilli.
21. ↑  Nikki Finke. «Weinstein Co Suffers More Exits & Layoffs; Why 'Nine' Was Such A Financial Disaster». *Deadline Hollywood*, 2010. gada 13. janvāris. Skatīts: 2011. gada 16. marts.
22. ↑  Darren Franich. «Disney will not sell Miramax back to the Weinsteins». *Entertainment Weekly*, 2010. gada 25. maijs. Skatīts: 2011. gada 16. marts.
23. ↑  «Goldman Gets Weinstein Film Library Stake | Los Angeles Business Journal». Labusinessjournal.com. 2010. gada 24. jūnijs. Skatīts: 2011. gada 16. marts.
24. ↑  Ali Jaafar. «AMC Networks Acquires Goldman Sachs' Stake In Weinstein Company Library - Deadline». *Deadline Hollywood*. Skatīts: 2015. gada 17. jūnijs.
25. ↑  Gatecrasher. «Harvey and Bob Weinstein extract $75 million consolation prize from Disney after company fallout». *Daily News* (New York), 2011. gada 3. februāris. Skatīts: 2011. gada 16. marts.
26. ↑  «Winners for the 83rd Academy Awards | Academy of Motion Picture Arts & Sciences». Oscars.org. Skatīts: 2011. gada 16. marts.
27. 1 2  Dean Takahashi, VentureBeat.
28. ↑  Mike Jr. Fleming. «Radius-TWC Names Liza Burnett Fefferman To Run Publicity, Heath Shapiro Marketing/Distribution». *Deadline Hollywood*. Skatīts: 2015. gada 17. jūnijs.
29. ↑  Nancy Tartaglione. «Weinsteins Acquire 'Paddington' For New TWC-Dimension; Colin Firth & Nicole Kidman To Lead Cast Of CGI Live-Action Pic». *Deadline Hollywood*. Skatīts: 2015. gada 17. jūnijs.
30. ↑  Mike Jr. Fleming. «The Weinstein Company, Miramax Reunite In Production Deal - Deadline». *Deadline Hollywood*. Skatīts: 2015. gada 17. jūnijs.
31. ↑  Mike Jr. Fleming. «The Weinstein Company Makes 5-Year Co-Fi Deal With Worldview Entertainment». *Deadline Hollywood*, 2014. gada 7. maijs. Skatīts: 2014. gada 7. maijs.
32. ↑  The Deadline Team. «Weinstein Co. To Lay Off 40–50 Employees: Report». *Deadline Hollywood*, 2015. gada 15. novembris. Skatīts: 2015. gada 15. novembris.
33. ↑  Kevin Jagernauth. «The Weinstein Company To Acquire And Release Fewer Movies, Focus On TV». Indiewire.com, 2015. gada 24. novembris. Arhivēts no oriģināla, laiks: 2015. gada 25. novembrī. Skatīts: 2015. gada 24. novembris.
34. ↑  Anne Thompson. «Fall Calendar Reveals Awards Itinerary and Stealth Contenders - IndieWire». *www.indiewire.com*. Skatīts: 2016. gada 23. augusts.
35. ↑  Gregg Kilday. «Harvey Weinstein Addresses Executive Exits: Company Is in "Great Shape"». *The Hollywood Reporter*, 2015. gada 11. augusts. Skatīts: 2016. gada 23. augusts.
36. ↑  Mike Jr. Fleming. «David Glasser Staying As Weinstein Company COO/President». *Deadline Hollywood*, 2015. gada 9. septembris. Skatīts: 2016. gada 23. augusts.
37. ↑  Ryan Faughnder. «David Glasser to stay with the Weinstein Co. through 2018». *The LA Times*, 2015. gada 9. septembris. Skatīts: 2016. gada 23. augusts.
38. ↑  Dave McNary. «David Glasser Reverses Course, Staying at the Weinstein Co.». *Variety*, 2015. gada 9. septembris. Skatīts: 2016. gada 23. augusts.
39. ↑  Brent Lang. «Interview: David Glasser on Why He Decided to Stay at the Weinstein Co.». *Variety*, 2015. gada 9. septembris. Skatīts: 2016. gada 23. augusts.
40. ↑  Tatiana Siegel. «Weinstein's 'Shanghai' Surprise: Movie Gets Release After Seven Years». *The Hollywood Reporter*, 2015. gada 30. septembris. Skatīts: 2016. gada 23. augusts.
41. ↑  Michael Cieply. «The Weinstein Brothers Have Oscar Gold. Now They Need Cash.». *The New York Times*, 2015. gada 20. decembris. Skatīts: 2016. gada 23. augusts.
42. ↑  Mike Jr. Fleming. «Weinstein Company To Deal Pic Library Or TV In 2016: Harvey Weinstein & David Glasser Q&A». *Deadline Hollywood*, 2016. gada 23. februāris. Skatīts: 2016. gada 23. augusts.
43. ↑  David Lieberman. «The Weinstein Co Signs Up Bankers To Look For Strategic Investor In TV Unit». *Deadline Hollywood*, 2016. gada 13. maijs. Skatīts: 2016. gada 23. augusts.
44. ↑  Michael Cieply. «Miramax Is Bought by the Qatari beIN Media Group». *The New York Times*, 2016. gada 2. marts. Skatīts: 2016. gada 23. augusts.
45. ↑  Gregg Kilday. «Harvey Weinstein Explains Recent Movie Release Shifts, TV Growth and Oscar Prospects (Q&A)». *The Hollywood Reporter*, 2016. gada 21. jūlijs. Skatīts: 2016. gada 23. augusts.
46. ↑  «James Dolan Exits Weinstein Company Board». *Deadline Hollywood*. 2016. gada 21. jūnijs. Skatīts: 2016. gada 23. augusts.
47. ↑  Tatiana Siegel. «Weinstein Board Shake-Up: James Dolan Resigns, Billionaire Marc Lasry Joins (Exclusive)». *The Hollywood Reporter*, 2016. gada 21. jūnijs. Skatīts: 2016. gada 23. augusts.
48. ↑  «Opus Bank Participates in $400MM Credit Facility to the Weinstein Company – News – ABL Advisor». *www.abladvisor.com*. Skatīts: 2016. gada 23. augusts.
49. ↑  «Opus Bank: Opus Bank's Media and Entertainment Banking Division Provides Financing Solution to The Weinstein Company». The Wall Street Transcript. Arhivēts no oriģināla, laiks: 2016. gada 24. septembrī. Skatīts: 2016. gada 23. augusts.
50. ↑  «The Weinstein Company Announces Animation Label Mizchief». *ComingSoon.net*. 2017. gada 18. augusts. Skatīts: 2017. gada 18. augusts.
51. ↑  «Weinstein Company Launches Mizchief Animated Film Label». *Deadline Hollywood*. 2017. gada 18. augusts. Skatīts: 2017. gada 18. augusts.
52. ↑  Erik Pedersen. «Two More Weinstein Company Board Members Quit Amid Harvey Weinstein Scandal», 2017. gada 7. oktobris. Skatīts: 2017. gada 7. oktobris.
53. ↑  Carla Herreria. «One-Third Of Weinstein Company Board Resigns After Sexual Harassment Report», 2017. gada 7. oktobris. Skatīts: 2017. gada 7. oktobris.
54. ↑  «Harvey Weinsten to take "indefinite" leave of absence». Skatīts: 2017. gada 7. oktobris.
55. ↑  «Harvey Weinstein Fired From The Weinstein Company». *www.forbes.com*. Skatīts: 2017. gada 17. oktobris.
56. ↑  «Harvey Weinstein officially fired from The Weinstein Company». Skatīts: 2017. gada 9. oktobris.
57. ↑  Andreeva & Fleming. «Harvey Weinstein To Be Taken Off TWC TV & Movie Credits As Company Explores Overall Name Change». *Deadline Hollywood*, 2017-10-09. Skatīts: 2017-10-09.
58. 1 2  Kate Feldman. «Richard Koenigsberg steps down from Weinstein Co. board: report». *New York Daily News*, 2017-10-12. Skatīts: 2017-10-14.
59. ↑  Dominic Patten. «Bob Weinstein Says TWC Not "Exploring A Sale" Or Shutting Down As Harvey Scandal Swirls». *Deadline Hollywood*, 2017. gada 13. oktobris. Skatīts: 2017. gada 14. oktobris.
60. 1 2  Ryan Faughnder. «Weinstein Co. board is in turmoil over the future of the studio». *Los Angeles Times*, 2017. gada 13. oktobris. Skatīts: 2017. gada 14. oktobris.
61. ↑  Mike Jr. Fleming. «David Glasser On His & TWC's Future After Harvey Weinstein». *Deadline Hollywood*, 2017. gada 14. oktobris. Skatīts: 2017. gada 14. oktobris.
62. ↑  Ryan Faughnder. «Weinstein Co. board is fighting over possible sale, future of the company». *Los Angeles Times*, 2017. gada 13. oktobris. Skatīts: 2017. gada 14. oktobris.
63. ↑  «Bob Weinstein's lawyer says he couldn't be more different from his brother». *ABC News*. 2017. gada 18. oktobris. Skatīts: 2018. gada 6. janvāris.
64. ↑  Greg Roumeliotis. «Colony Capital in talks to buy Weinstein Co». *reuters.com*. Reuters. Arhivēts no oriģināla, laiks: 2017. gada 16. oktobrī. Skatīts: 2017. gada 16. oktobris.
65. ↑  Brooks Barnes. «Thomas Barrack's Colony Capital Ends Bid for Weinstein Studio», 2017. gada 7. novembris. Skatīts: 2017. gada 20. novembris.
66. ↑  «Jay-Z Talking About Buying Harvey Weinstein's Interest in The Weinstein Company». Skatīts: 2017. gada 24. novembris.
67. ↑  «Weinstein Co Talking to 22 Buyers, $300 Million Expected Price, Bob Weinstein Must Exit». 2017. gada 26. oktobris. Skatīts: 2017. gada 24. novembris.
68. ↑  «Weinstein Company Reportedly Gets $275 Million Rescue Bid from Maria Contreras-Sweet». 2017. gada 20. novembris. Skatīts: 2018. gada 31. janvāris.
69. ↑  Dawn C. Chmielewski. «Maria Contreras-Sweet Bid Leads Weinstein Co Auction; Staff Would Stay, Bob Weinstein Exit, Women Lead Board», 2018. gada 7. janvāris. Skatīts: 2018. gada 8. janvāris.
70. ↑  «Woman bids to buy out The Weinstein Co. and make it female-led». 2017. gada 20. novembris. Skatīts: 2017. gada 7. decembris.
71. ↑  Bruce Haring. «Weinstein Co. Bidder Emerges, Promises Majority Female Leadership», 2017. gada 20. novembris. Skatīts: 2017. gada 24. novembris.
72. ↑  «A Group Of Activists Want To Buy The Weinstein Company And Give Profits To Assault Victims». Buzzfeed. Skatīts: 2017. gada 4. decembris.
73. ↑  Dominic Patten. «Weinstein Company Sees Bidders Massing For Buy; Indemnification Required», 2017. gada 26. oktobris. Skatīts: 2017. gada 24. novembris.
74. ↑  Ryan Faughnder. «Bids to purchase Weinstein Co. come due amid uncertain outlook», 2017. gada 20. decembris. Skatīts: 2017. gada 20. decembris.
75. ↑  Ben Fritz. «Weinstein Co. Close to Sale for Less Than $500 Million». *Wall Street Journal*, 2018. gada 4. janvāris. Skatīts: 2018. gada 5. janvāris.
76. ↑  Brent Lang. «Weinstein Co. Debt Tops $500 Million», 2017. gada 9. novembris. Skatīts: 2017. gada 7. decembris.
77. ↑  Brooks Barnes. «Planned Sale of the Weinstein Company Collapses Again». *The New York Times*, 2018. gada 6. marts. Skatīts: 2018. gada 13. aprīlis.
78. ↑  Yohana Desta. «Warner Bros. Rescues Paddington 2 from the Weinstein Company». *Vanity Fair*, 2017. gada 15. novembris. Skatīts: 2018. gada 29. oktobris.
79. ↑  Kelly Woo. «Warner Bros. Buys 'Six Billion Dollar Man' From Weinstein Company». *Moviefone*. Oath, 2017. gada 6. decembris. Skatīts: 2017. gada 8. decembris.
80. ↑  Erik Pedersen. «Weinstein Company Pulls 'War With Grandpa', 'The Upside' & 'Mary Magdalene' Off Release Schedule». *Deadline*, 2018. gada 19. janvāris. Skatīts: 2018. gada 21. janvāris.
81. ↑  Gene Maddaus. «Weinstein Co. Sued Over $1.4 Million AmEx Balance». *Variety*, 2018. gada 28. februāris. Skatīts: 2018. gada 13. aprīlis.
82. ↑  Janine Puhak. «Lindt chocolatier suing the Weinstein Company after sponsored Golden Globes bash got scuttled». *foxnews.com*, 2018. gada 22. februāris. Skatīts: 2018. gada 13. aprīlis.
83. ↑  David Ng. «Weinstein Co. is sued over 'Paddington 2'». *Los Angeles Times*, 2018. gada 2. februāris. Skatīts: 2018. gada 13. aprīlis.
84. ↑  Dade Hayes,Dawn C. Chmielewski. «Bankruptcy Reveals Wild List Of Who The Weinstein Company Owes Money To: Malia Obama, David Bowie, Michael Bay». *Deadline Hollywood*, 2018. gada 20. marts. Skatīts: 2018. gada 13. aprīlis.
85. ↑  Vladimir Kozlov. «Russian Companies Surprised to Be on The Weinstein Co.'s Creditor List». *The Hollywood Reporter*, 2018. gada 23. marts. Skatīts: 2018. gada 24. jūlijs.
86. ↑  «Lantern Says It's Not Responsible for Weinstein Co. Debts to Hollywood Stars». *The Hollywood Reporter*. 2019. gada 7. janvāris.
87. ↑  Gene Maddaus. «The Weinstein Co. Declares Bankruptcy». *Variety*, 2018. gada 20. marts. Skatīts: 2018. gada 20. marts.
88. ↑  Mark Dent. «Weinstein Co. Bankruptcy Auction Pushed To May 4; Creditors Question Lantern Capital Bid At Hearing». *Deadline Hollywood*, 2018. gada 6. aprīlis. Skatīts: 2018. gada 13. aprīlis.
89. ↑  Ryan Faughnder. «Weinstein Co. bankruptcy auction draws 23 potential bidders, lawyers say». *Los Angeles Times*, 2018. gada 6. aprīlis. Skatīts: 2018. gada 13. aprīlis.
90. ↑  Gene Maddaus. «Miramax Emerges As Strong Contender in Weinstein Co. Bankruptcy Sale», 2018. gada 27. aprīlis. Skatīts: 2018. gada 19. jūnijs.
91. ↑  «The Weinstein Co. Drops Purchase Price, "Creditors Feel Thrown Under the Bus"». 2018. gada 22. jūnijs. Skatīts: 2018. gada 24. jūlijs.
92. ↑  «Hollywood Who's Who Raise Objections to Weinstein Co. Sale». 2018. gada 9. jūlijs. Skatīts: 2018. gada 24. jūlijs.
93. ↑  Jenna Marotta. «The Weinstein Company Is No More: Buyer Lantern Capital Partners Rebrands as Lantern Entertainment». *IndieWire*, 2018-07-16. Skatīts: 2018-07-17.
94. 1 2  Dawn C. Chmielewski. «Lantern Entertainment Closes $289 Million Acquisition of The Weinstein Co.'s Assets». *Deadline*, 2018-07-16. Skatīts: 2018-10-20.
95. ↑  Gregg Kilday. «Weinstein Co. Saga Comes to an End as $289 Million Sale to Lantern Closes». *The Hollywood Reporter*, 2018. gada 16. jūlijs. Skatīts: 2018. gada 28. jūlijs.
96. ↑  Denise Petski. «'Scream' Reboot Moves To VH1 For Season 3, Unveils July Premiere Date, Trailer». *Deadline Hollywood*, 2019. gada 24. jūnijs. Skatīts: 2019. gada 25. jūnijs.
97. ↑  Lesley Goldberg. «'Scream' Reboot Moves to VH1, Gets July Debut, Trailer (Exclusive)». *The Hollywood Reporter*, 2019. gada 24. jūnijs. Skatīts: 2019. gada 25. jūnijs.
98. ↑  Dawn Chmielewski. «Netflix Terminates Contract With The Weinstein Co.». *Deadline Hollywood*, 2018. gada 18. jūlijs. Skatīts: 2018. gada 24. jūlijs.
99. ↑  Dade Hayes. «Disney And Lantern Near Settlement For Weinstein Co. Film And TV Projects», 2019. gada 21. februāris.
100. ↑  Dade Hayes. «In Weinstein Co. Bankruptcy, Viacom And Spyglass Reach $11M 'Scream' Settlement», 2019. gada 15. jūlijs.
101. ↑  Gene Maddaus. «Lantern Entertainment Pays $5.5 Million to Take Three Quentin Tarantino Films». *Variety*, 2018. gada 13. novembris. Skatīts: 2019. gada 19. marts.
102. ↑  «Briefing: Lantern to Partner with Lionsgate to Distribute Weinstein Library».
103. ↑  Brent Lang. «Gary Barber Teams With Lantern Entertainment to Launch Spyglass Media Group». *Variety*, 2019. gada 13. marts. Skatīts: 2019. gada 13. marts.
104. ↑  «Hollywood's Creatives Suffer Blow in Appeal Over Weinstein Co.'s Bankruptcy Sale». *The Hollywood Reporter*. 2020. gada 20. marts.

Ārējās saites
-------------

* Oficiālā tīmekļa vietne